arnastofnun/IGC-2024 huggingface dataset:
Samningur um gagnkvæma réttaraðstoð í sakamálum milli aðildarríkja Evrópusambandsins Nefndarálit - þingskjal nr. 1182

126. löggjafarþing 2000–2001.

Þskj. 1182 - 644. mál.

Nefndarálit um till. til þál. um samþykkt ákvörðunar ráðherraráðs Evrópusambandsins um að koma á, í samræmi við 34. gr. sáttmálans um Evrópusambandið, samningi um gagnkvæma réttaraðstoð í sakamálum milli aðildarríkja Evrópusambandsins.

Frá utanríkismálanefnd.

Nefndin hefur fjallað um málið og fengið á sinn fund Högna S. Kristjánsson frá utanríkisráðuneyti.

Með tillögunni er leitað heimildar Alþingis til að samþykkja ákvörðun ráðherraráðs Evrópusambandsins um að koma á, í samræmi við 34. gr. sáttmálans um Evrópusambandið, samningi um gagnkvæma réttaraðstoð í sakamálum milli aðildarríkja sambandsins að því leyti sem ákvæði hans byggjast á Schengen-samningnum.

Ákvörðunin kallar á lagabreytingar hér á landi og hefur nefndin kynnt sér frumvarp til laga um breytingar á lögum um framsal sakamanna og aðra aðstoð í sakamálum sem hefur verið til meðferðar í allsherjarnefnd. Þær breytingar lúta annars vegar að gagnkvæmri réttaraðstoð við sendingu og afhendingu málsskjala í sakamálum og hins vegar að réttarstöðu embættismanna frá öðrum ríkjum með tilliti til refsiverðra verknaða sem beinast að þeim eða þeir fremja sjálfir.

Nefndin leggur til að tillagan verði samþykkt.

Þórunn Sveinbjarnardóttir var fjarverandi við afgreiðslu málsins.

Alþingi, 4. maí 2001.

Tómas Ingi Olrich,

form., frsm.

Magnús Stefánsson.

Lára Margrét Ragnarsdóttir.

Árni R. Árnason.

Jónína Bjartmarz.

Einar K. Guðfinnsson.

Rannveig Guðmundsdóttir.

Steingrímur J. Sigfússon,

með fyrirvara.
Breyting á XI. viðauka við EES-samninginn (fjarskiptaþjónusta) Nefndarálit - þingskjal nr. 1183

126. löggjafarþing 2000–2001.

Þskj. 1183 - 643. mál.

Nefndarálit um till. til þál. um staðfestingu ákvörðunar sameiginlegu EES-nefndarinnar nr. 48/2001, um breytingu á XI. viðauka (Fjarskiptaþjónusta) við EES-samninginn.

Frá utanríkismálanefnd.

Nefndin hefur fjallað um málið og fengið á sinn fund Stefán Hauk Jóhannesson og Högna S. Kristjánsson frá utanríkisráðuneyti og Jónínu S. Lárusdóttur frá iðnaðar- og viðskipta- ráðuneyti.

Með tillögunni er leitað heimildar Alþingis til staðfestingar á ákvörðun sameiginlegu EES-nefndarinnar nr. 48/2001, um breytingu á XI. viðauka (Fjarskiptaþjónusta) við EES- samninginn, og að fella inn í samninginn ákvörðun framkvæmdastjórnarinnar 2000/709/EB, um lágmarksviðmiðanir sem aðildarríkin skulu taka tillit til þegar þau tilnefna aðila í samræmi við 4. mgr. 3. gr. tilskipunar 1999/93/EB um ramma bandalagsins varðandi rafrænar undirskriftir.

Framkvæmdastjórn Evrópusambandsins hefur ákveðið þær viðmiðanir sem hafa ber í huga við mat á aðilum sem teljast bærir til að meta hvort undirritunarbúnaður telst öruggur samkvæmt tilskipun um rafrænar undirskriftir, en lög um rafrænar undirskriftir voru samþykkt frá Alþingi 27. apríl sl.

Í III. viðauka framangreindrar tilskipunar er kveðið á um þau skilyrði sem búnaður þarf að uppfylla til að teljast öruggur samkvæmt tilskipuninni en samkvæmt 4. mgr. 3. gr. hennar skulu þar til bærar opinberar stofnanir eða einkaaðilar, sem aðildarríkin tilnefna, skera úr um það hvort undirskriftarbúnaður sé í samræmi við kröfurnar sem mælt er fyrir um í III. viðauka. Samkvæmt upplýsingum sem fram komu á fundum nefndarinnar liggur ekki enn fyrir hvaða stofnanir eða einkaaðilar hér á landi gætu talist bærir aðilar í þessu sambandi.

Nefndin leggur til að tillagan verði samþykkt.

Þórunn Sveinbjarnardóttir var fjarverandi við afgreiðslu málsins.

Alþingi, 4. maí 2001.

Tómas Ingi Olrich,

form., frsm.

Magnús Stefánsson.

Lára Margrét Ragnarsdóttir.

Einar K. Guðfinnsson.

Jónína Bjartmarz.

Árni R. Árnason.

Rannveig Guðmundsdóttir.

Steingrímur J. Sigfússon.
Breyting á XI. viðauka við EES-samninginn (fjarskiptaþjónusta) Nefndarálit - þingskjal nr. 1188

126. löggjafarþing 2000–2001.

Þskj. 1188 - 638. mál.

Nefndarálit um till. til þál. um staðfestingu ákvörðunar sameiginlegu EES-nefndarinnar nr. 108/2000, um breytingu á XI. viðauka (Fjarskiptaþjónusta) við EES-samninginn.

Frá utanríkismálanefnd.

Nefndin hefur fjallað um málið og fengið á sinn fund Stefán Hauk Jóhannesson og Högna S. Kristjánsson frá utanríkisráðuneyti og Hörð Helgason frá Persónuvernd.

Með tillögunni er leitað heimildar Alþingis til staðfestingar á ákvörðun sameiginlegu EES-nefndarinnar nr. 108/2000, um breytingu á XI. viðauka (Fjarskiptaþjónusta) við EES- samninginn, og að fella inn í samninginn ákvarðanir framkvæmdastjórnarinnar sem byggðar eru á tilskipunum Evrópuþingsins og ráðsins um fullnægjandi vernd persónuupplýsinga í Sviss og Ungverjalandi og tilskipun sem fjallar um fullnægjandi vernd samkvæmt þeim meginreglum um örugga höfn fyrir friðhelgi einkalífsins og þeim algengu spurningum og svörum um það efni sem viðskiptaráðuneyti Bandaríkjanna hefur gefið út.

Ákvörðunin kallar á lagabreytingar hér á landi. Nefndin hefur kynnt sér frumvarp til laga um breytingar á lögum um persónuvernd og meðferð persónuupplýsinga sem hefur verið til meðferðar í allsherjarnefnd.

Nefndin leggur til að tillagan verði samþykkt.

Árni R. Árnason var fjarverandi við afgreiðslu málsins.

Alþingi, 8. maí 2001.

Tómas Ingi Olrich,

form., frsm.

Magnús Stefánsson.

Lára Margrét Ragnarsdóttir.

Rannveig Guðmundsdóttir.

Jónína Bjartmarz.

Einar K. Guðfinnsson.

Jóhann Ársælsson.

Steingrímur J. Sigfússon.
Breyting á XI. viðauka við EES-samninginn (fjarskiptaþjónusta) Nefndarálit - þingskjal nr. 1189

126. löggjafarþing 2000–2001.

Þskj. 1189 - 642. mál.

Nefndarálit um till. til þál. um staðfestingu ákvörðunar sameiginlegu EES-nefndarinnar nr. 47/2001, um breytingu á XI. viðauka (Fjarskiptaþjónusta) við EES-samninginn.

Frá utanríkismálanefnd.

Nefndin hefur fjallað um málið og fengið á sinn fund Högna S. Kristjánsson frá utanríkisráðuneyti og Gústav Arnar frá Póst- og fjarskiptastofnun.

Með tillögunni er leitað heimildar Alþingis til staðfestingar á ákvörðun sameiginlegu EES-nefndarinnar nr. 47/2001, um breytingu á XI. viðauka (Fjarskiptaþjónusta) við EES- samninginn, og að fella inn í samninginn reglugerð Evrópuþingsins og ráðsins (EB) nr. 2887/ 2000, um opinn aðgang að heimtaugum.

Ákvörðunin kallar á breytingar á fjarskiptalögum hér á landi en reglugerðin hefur það að markmiði að efla framboð og samkeppni fyrir alla fjarskiptaþjónustu, þar á meðal breiðbandsmargmiðlun og háhraða internet.

Nefndin leggur til að tillagan verði samþykkt.

Þórunn Sveinbjarnardóttir var fjarverandi við afgreiðslu málsins.

Alþingi, 4. maí 2001.

Tómas Ingi Olrich,

form., frsm.

Magnús Stefánsson.

Lára Margrét Ragnarsdóttir.

Árni R. Árnason.

Jónína Bjartmarz.

Einar K. Guðfinnsson.

Rannveig Guðmundsdóttir.

Steingrímur J. Sigfússon,

með fyrirvara.
Samningar um veiðar úr norsk-íslenska síldarstofninum 2001 Nefndarálit - þingskjal nr. 1190

126. löggjafarþing 2000–2001.

Þskj. 1190 - 656. mál.

Nefndarálit um till. til þál. um staðfestingu samninga um veiðar úr norsk-íslenska síldarstofninum á árinu 2001.

Frá utanríkismálanefnd.

Nefndin hefur fjallað um málið og fengið á sinn fund Tómas H. Heiðar og Heiðar Ásberg Atlason frá utanríkisráðuneyti og Jóhann Sigurjónsson og Ástu Guðmundsdóttur frá Hafrannsóknastofnuninni.

Með tillögunni er leitað heimildar Alþingis til staðfestingar á nokkrum samningum um veiðar úr norsk-íslenska síldarstofninum á árinu 2001.

Hinn 6. maí 1996 var undirrituð í Ósló bókun um verndun, skynsamlega nýtingu og stjórnun veiða á norsk-íslenska síldarstofninum í Norðaustur-Atlantshafi. Aðilar eru strandríkin fjögur, Ísland, Færeyjar, Noregur og Rússland. Þau skuldbinda sig í bókuninni til að starfa saman að verndun síldarstofnsins, skynsamlegri nýtingu hans og stjórn veiða úr honum í því skyni að tryggja sjálfbæra nýtingu stofnsins til langs tíma.

Á fundi aðila í október á síðasta ári náðist samkomulag um veiðar úr norsk-íslenska síldarstofninum á árinu 2001. Heildaraflamarkið var ákveðið 850.000 lestir en það var 1.250.000 lestir árið 2000. Því er um 400.000 lesta samdrátt að ræða.

Nefndin leggur til að tillagan verði samþykkt.

Árni R. Árnason var fjarverandi við afgreiðslu málsins.

Alþingi, 8. maí 2001.

Tómas Ingi Olrich,

form., frsm.

Magnús Stefánsson.

Lára Margrét Ragnarsdóttir.

Rannveig Guðmundsdóttir,

með fyrirvara.

Jónína Bjartmarz.

Einar K. Guðfinnsson.

Jóhann Ársælsson,

með fyrirvara.

Steingrímur J. Sigfússon,

með fyrirvara.

Prentað upp.
Samningur milli Íslands og Færeyja um fiskveiðar innan íslenskrar og færeyskrar lögsögu 2001 Nefndarálit - þingskjal nr. 1191

126. löggjafarþing 2000–2001.

Þskj. 1191 - 657. mál.

Nefndarálit um till. til þál. um staðfestingu samnings milli Íslands og Færeyja um fiskveiðar innan íslenskrar og færeyskrar lögsögu á árinu 2001.

Frá utanríkismálanefnd.

Nefndin hefur fjallað um málið og fengið á sinn fund Tómas H. Heiðar og Heiðar Ásberg Atlason frá utanríkisráðuneyti og Jóhann Sigurjónsson og Ástu Guðmundsdóttur frá Hafrannsóknastofnuninni.

Með tillögunni er leitað heimildar Alþingis til staðfestingar á samningi milli Íslands og Færeyja um fiskveiðar innan íslenskrar og færeyskrar lögsögu á árinu 2001.

Í samningnum er líkt og í samningi aðila á síðasta ári kveðið á um að færeyskum skipum sé heimilt á loðnuvertíðinni 2001/2002 að veiða allt að 10.000 lestir af loðnu innan lögsögu Íslands úr veiðiheimildum sem fengnar eru með samningum færeyskra og grænlenskra stjórnvalda.

Nefndin leggur til að tillagan verði samþykkt.

Árni R. Árnason var fjarverandi við afgreiðslu málsins.

Alþingi, 8. maí 2001.

Tómas Ingi Olrich,

form., frsm.

Magnús Stefánsson.

Lára Margrét Ragnarsdóttir.

Rannveig Guðmundsdóttir.

Jónína Bjartmarz.

Einar K. Guðfinnsson.

Jóhann Ársælsson.

Steingrímur J. Sigfússon.
Genfarsamningur um skráningu hönnunar á sviði iðnaðar Nefndarálit - þingskjal nr. 1192

126. löggjafarþing 2000–2001.

Þskj. 1192 - 658. mál.

Nefndarálit um till. til þál. um aðild að Genfarsamningi um breytingu á Haagsamningnum um alþjóðlega skráningu hönnunar á sviði iðnaðar.

Frá utanríkismálanefnd.

Nefndin hefur fjallað um málið og fengið á sinn fund Heiðar Ásberg Atlason frá utanríkisráðuneyti og Jón Ögmund Þormóðsson frá iðnaðar- og viðskiptaráðuneyti.

Með tillögunni er leitað heimildar Alþingis til þess að Ísland gerist aðili að Genfarsamningi um breytingu á Haagsamningnum um alþjóðlega skráningu hönnunar á sviði iðnaðar. Genfarsamningurinn gerir íbúum í aðildarríkjum hans kleift að sækja um alþjóðlega skráningu hönnunar beint til Alþjóðahugverkastofnunarinnar eða hjá einkaleyfaskrifstofu hvers ríkis. Skráningaryfirvöld í hverju aðildarríki geta hafnað skráningu hönnunar á grundvelli þeirra laga sem gilda í hverju landi fyrir sig.

Hið alþjóðlega skráningarkerfi gerir umsækjanda um skráningu hönnunar mögulegt að öðlast vernd í tilteknum fjölda ríkja með því að leggja inn eina umsókn, á einu tungumáli, gegn greiðslu tilskilins gjalds. Nefndin hefur kynnt sér frumvarp til nýrra heildarlaga um hönnun, vernd og skráningu hönnunar o.fl. sem hefur verið til meðferðar í iðnaðarnefnd.

Nefndin leggur til að tillagan verði samþykkt.

Árni R. Árnason var fjarverandi við afgreiðslu málsins.

Alþingi, 8. maí 2001.

Tómas Ingi Olrich,

form., frsm.

Magnús Stefánsson.

Lára Margrét Ragnarsdóttir.

Rannveig Guðmundsdóttir.

Jónína Bjartmarz.

Einar K. Guðfinnsson.

Jóhann Ársælsson.

Steingrímur J. Sigfússon.
Langtímaáætlun í öryggismálum sjófarenda Nefndarálit - þingskjal nr. 1197

126. löggjafarþing 2000–2001.

Þskj. 1197 - 483. mál.

Nefndarálit um till. til þál. um langtímaáætlun í öryggismálum sjófarenda.

Frá samgöngunefnd.

Nefndin hefur fjallað um málið og fengið á sinn fund Ragnhildi Hjaltadóttur og Helga Jóhannesson frá samgönguráðuneytinu. Þá bárust nefndinni umsagnir frá rannsóknarnefnd sjóslysa, Landhelgisgæslu Íslands, Veðurstofu Íslands, Almannavörnum ríkisins, Vélstjórafélagi Íslands, Vinnueftirlitinu, Vélskóla Íslands, Póst- og fjarskiptastofnun, Ríkisútvarpinu, Siglingastofnun, Stýrimannaskólanum í Reykjavík, Slysavarnafélaginu Landsbjörg, Sambandi íslenskra kaupskipaútgerða, Farmanna- og fiskimannasambandi Íslands og Persónuvernd.

Tilgangur þingsályktunartillögunnar er að hrinda af stað átaki í öryggismálum sjófarenda. Með tillögunni er stefnt að sameiginlegu átaki allra þeirra aðila sem að öryggismálum sjófarenda koma undir forustu Siglingastofnunar. Í samræmi við þetta er stefnt að því að skilgreina hlutverk þeirra sem vinna að öryggismálum sjófarenda og að slysum til sjós fækki um að minnsta kosti þriðjung fram til ársins 2004. Þá skal samgönguráðherra samkvæmt tillögunni leggja fyrir Alþingi skýrslu um framgang áætlunarinnar fyrir 1. apríl ár hvert.

Áætlun sem þessi hefur ekki verið lögð fyrir Alþingi áður. Nefndin telur mikilvægt að unnið sé markvisst að öryggismálum sjófarenda og fagnar því tillögunni.

Nefndin leggur til að tillagan verði samþykkt óbreytt.

Alþingi, 8. maí 2001.

Árni Johnsen,

form., frsm.

Guðmundur Hallvarðsson.

Arnbjörg Sveinsdóttir.

Lúðvík Bergvinsson.

Magnús Stefánsson.

Jón Bjarnason,

með fyrirvara.

Hjálmar Árnason.

Þorgerður K. Gunnarsdóttir.

Kristján Möller.
Þróun sjálfbærs samfélags í Hrísey Nefndarálit - þingskjal nr. 1203

126. löggjafarþing 2000–2001.

Þskj. 1203 - 17. mál.

Nefndarálit um till. til þál. um atvinnuuppbyggingu og þróun sjálfbærs samfélags í Hrísey.

Frá iðnaðarnefnd.

Nefndin hefur fjallað um málið. Umsagnir bárust frá iðnaðar- og viðskiptaráðuneyti, Áformi – átaksverkefni, Eyþingi, þróunarsviði Byggðastofnunar og Byggðastofnun.

Tillögugreinin miðar að því að efla atvinnuuppbyggingu í Hrísey og þróun sjálfbærs samfélags á eynni í anda Staðardagskrár 21.

Nefndin tekur undir heildarmarkmið flutningsmanna með tillögunni þótt hún fallist ekki á allar þær leiðir sem lagðar eru til í greinargerðinni.

Nefndin leggur til að málinu verði vísað til ríkisstjórnarinnar.

Árni R. Árnason var fjarverandi við afgreiðslu málsins.

Alþingi, 8. maí 2001.

Hjálmar Árnason,

form., frsm.

Guðjón Guðmundsson.

Árni Steinar Jóhannsson.

Bryndís Hlöðversdóttir.

Svanfríður Jónasdóttir.

Ísólfur Gylfi Pálmason.

Drífa Hjartardóttir.

Pétur H. Blöndal.

Prentað upp.
Áhrif lögfestingar stjórnarfrumvarpa á byggða- og atvinnuþróun Nefndarálit - þingskjal nr. 1204

126. löggjafarþing 2000–2001.

Þskj. 1204 - 103. mál.

Nefndarálit um till. til þál. um mat á áhrifum lögfestingar stjórnarfrumvarpa á byggða- og atvinnuþróun.

Frá iðnaðarnefnd.

Nefndin hefur fjallað um málið. Umsagnir bárust frá þróunarsviði Byggðastofnunar, iðnaðar- og viðskiptaráðuneyti, Samtökum atvinnulífsins, Eyþingi, fjármálaráðuneyti, Samtökum sveitarfélaga í Norðurlandskjördæmi vestra, Samtökum sveitarfélaga á höfuðborgarsvæðinu og Atvinnuþróunarfélagi Vestfjarða hf.

Tillögunni er ætlað að koma því fyrirkomulagi á að þegar stjórnarfrumvörp eru lögð fyrir Alþingi verði búið að meta áhrif lögfestingar þeirra á byggða- og atvinnuþróun í landinu. Sambærilegt fyrirkomulag er viðhaft hjá fjármálaráðuneyti varðandi áhrif stjórnarfrumvarpa á tekjur og gjöld ríkissjóðs.

Nefndin bendir á að hæfustu aðilar hverju sinni skuli sinna slíkum verkefnum, svo sem Byggðastofnun, Rannsóknastofnun Háskólans á Akureyri og aðrir sem búa yfir sérfræðikunnáttu í hverju máli fyrir sig.

Nefndin leggur til að tillagan verði samþykkt.

Árni R. Árnason var fjarverandi við afgreiðslu málsins.

Alþingi, 8. maí 2001.

Hjálmar Árnason,

form., frsm.

Guðjón Guðmundsson.

Árni Steinar Jóhannsson.

Bryndís Hlöðversdóttir.

Svanfríður Jónasdóttir.

Ísólfur Gylfi Pálmason.

Drífa Hjartardóttir.

Pétur H. Blöndal.

Prentað upp.
Tilraunir með brennsluhvata Nefndarálit - þingskjal nr. 1205

126. löggjafarþing 2000–2001.

Þskj. 1205 - 555. mál.

Nefndarálit um till. til þál. um tilraunir með brennsluhvata.

Frá iðnaðarnefnd.

Nefndin hefur fjallað um málið. Umsagnir bárust frá Landvernd, Vélskóla Íslands, Landssambandi íslenskra útvegsmanna, Iðntæknistofnun og Samtökum iðnaðarins.

Tillagan miðar að því að fram fari tilraunir og úttekt á umhverfis- og brennsluáhrifum brennsluhvata, en rannsóknir benda til að brennsluhvatar kunni að draga jafnt úr olíunotkun sem útblæstri lofttegunda sem valda gróðurhúsaáhrifum.

Nefndin telur brýnt að málið verði rannsakað frekar.

Nefndin leggur til að tillagan verði samþykkt.

Árni R. Árnason var fjarverandi við afgreiðslu málsins.

Alþingi, 8. maí 2001.

Hjálmar Árnason,

form., frsm.

Guðjón Guðmundsson.

Árni Steinar Jóhannsson.

Bryndís Hlöðversdóttir.

Svanfríður Jónasdóttir.

Ísólfur Gylfi Pálmason.

Drífa Hjartardóttir.

Pétur H. Blöndal.

Prentað upp.
Breyting á IX. viðauka við EES-samninginn (fjármálaþjónusta) Nefndarálit - þingskjal nr. 1233

126. löggjafarþing 2000–2001.

Þskj. 1233 - 639. mál.

Nefndarálit um till. til þál. um staðfestingu ákvörðunar sameiginlegu EES-nefndarinnar nr. 4/2001, um breytingu á IX. viðauka (Fjármálaþjónusta) við EES-samninginn.

Frá utanríkismálanefnd.

Nefndin hefur fjallað um málið og fengið á sinn fund Stefán Hauk Jóhannesson og Högna S. Kristjánsson frá utanríkisráðuneyti og Ólaf Walter Stefánsson frá dómsmálaráðuneyti.

Með tillögunni er leitað heimildar Alþingis til staðfestingar á ákvörðun sameiginlegu EES-nefndarinnar nr. 4/2001, um breytingu á IX. viðauka (Fjármálaþjónusta) við EES-samninginn og til að fella inn í samninginn tilskipun Evrópuþingsins og ráðsins 2000/26/EB, um samræmingu á lögum aðildarríkjanna um ábyrgðartryggingu vegna notkunar vélknúinna ökutækja og um breytingar á tilskipunum ráðsins 73/239/EBE og 88/357/EBE (Fjórða tilskipun um ökutækjatryggingar). Ákvörðunin kallar á lagabreytingar hér á landi.

Á fundum nefndarinnar kom fram að tilskipunin fjallar eingöngu um að tryggja að tjónþoli geti snúið sér til aðila í heimalandi sínu með kröfu um bætur fyrir tjón sem ökutæki, sem vátryggt er og skráð í öðru aðildarríki, hefur valdið í öðru aðildarríki en því sem tjónþoli býr í. Tilskipunin fjallar hins vegar hvorki um þann efnislega rétt sem tjónþoli kann að eiga til bóta né um tjónauppgjörið sjálft og innihald þess.

Nefndin leggur til að tillagan verði samþykkt.

Árni R. Árnason var fjarverandi við afgreiðslu málsins.

Alþingi, 8. maí 2001.

Tómas Ingi Olrich,

form., frsm.

Magnús Stefánsson.

Lára Margrét Ragnarsdóttir.

Rannveig Guðmundsdóttir.

Jónína Bjartmarz.

Einar K. Guðfinnsson.

Jóhann Ársælsson.

Steingrímur J. Sigfússon.
Breytingar á IX. viðauka við EES-samninginn (fjármálaþjónusta) Nefndarálit - þingskjal nr. 1234

126. löggjafarþing 2000–2001.

Þskj. 1234 - 640. mál.

Nefndarálit um till. til þál. um staðfestingu ákvörðunar sameiginlegu EES-nefndarinnar nr. 44/2001, um breytingar á IX. viðauka (Fjármálaþjónusta) við EES-samninginn.

Frá utanríkismálanefnd.

Nefndin hefur fjallað um málið og fengið á sinn fund Stefán Hauk Jóhannesson og Högna S. Kristjánsson frá utanríkisráðuneyti og Jónínu S. Lárusdóttur frá iðnaðar- og viðskipta- ráðuneyti.

Með tillögunni er leitað heimildar Alþingis til staðfestingar á ákvörðun sameiginlegu EES-nefndarinnar nr. 44/2001, um breytingu á IX. viðauka (Fjármálaþjónusta) við EES- samninginn, og til að fella inn í samninginn tilskipun Evrópuþingsins og ráðsins 2000/28/EB, um breytingu á tilskipun 2000/12/EB, um stofnun og rekstur lánastofnana.

Tilskipunin fjallar um rafeyrisfyrirtæki og mælir fyrir um að slík fyrirtæki skuli skilgreind sem lánastofnanir. Það felur það í sér að rafeyrisfyrirtæki getur stundað starfsemi hvar sem er innan Evrópska efnahagssvæðisins.

Nefndin leggur til að tillagan verði samþykkt.

Árni R. Árnason var fjarverandi við afgreiðslu málsins.

Alþingi, 8. maí 2001.

Tómas Ingi Olrich,

form., frsm.

Magnús Stefánsson.

Lára Margrét Ragnarsdóttir.

Rannveig Guðmundsdóttir.

Jónína Bjartmarz.

Einar K. Guðfinnsson.

Jóhann Ársælsson.

Steingrímur J. Sigfússon.
Breyting á IX. viðauka við EES-samninginn (fjármálaþjónusta) Nefndarálit - þingskjal nr. 1235

126. löggjafarþing 2000–2001.

Þskj. 1235 - 641. mál.

Nefndarálit um till. til þál. um staðfestingu ákvörðunar sameiginlegu EES-nefndarinnar nr. 45/2001, um breytingu á IX. viðauka (Fjármálaþjónusta) við EES-samninginn.

Frá utanríkismálanefnd.

Nefndin hefur fjallað um málið og fengið á sinn fund Stefán Hauk Jóhannesson og Högna S. Kristjánsson frá utanríkisráðuneyti og Jónínu S. Lárusdóttur frá iðnaðar- og viðskipta- ráðuneyti.

Með tillöguninni er leitað heimildar Alþingis til staðfestingar á ákvörðun sameiginlegu EES-nefndarinnar nr. 45/2001, um breytingu á IX. viðauka (Fjármálaþjónusta) við EES- samninginn, og til að fella inn í samninginn tilskipun Evrópuþingsins og ráðsins 2000/46/EB, um stofnun og rekstur rafeyrisstofnana og eftirlit með þeim. Ákvörðunin kallar á lagabreytingar hér á landi.

Á fundum nefndarinnar var meðal annars spurst fyrir um möguleika rafeyrisfyrirtækja til að stunda lánastarfsemi. Fram kom að með hliðsjón af ákvæði a-liðar 5. mgr. 1. gr. tilskipunarinnar, sem kveður á um að rafeyrisfyrirtæki hafi ekki heimildir til neins konar lánveitinga, verði að ætla að rafeyrisfyrirtæki geti ekki stundað slíka starfsemi.

Nefndin leggur til að tillagan verði samþykkt.

Árni R. Árnason var fjarverandi við afgreiðslu málsins.

Alþingi, 8. maí 2001.

Tómas Ingi Olrich,

form., frsm.

Magnús Stefánsson.

Lára Margrét Ragnarsdóttir.

Rannveig Guðmundsdóttir.

Jónína Bjartmarz.

Einar K. Guðfinnsson.

Jóhann Ársælsson.

Steingrímur J. Sigfússon.
Samningur um Alþjóðastofnun um notkun gervitungla í siglingum (INMARSAT) Nefndarálit - þingskjal nr. 1249

126. löggjafarþing 2000–2001.

Þskj. 1249 - 619. mál.

Nefndarálit um till. til þál. um staðfestingu breytinga á samningi um Alþjóðastofnun um notkun gervitungla í siglingum (INMARSAT).

Frá meiri hluta utanríkismálanefndar.

Nefndin hefur fjallað um málið og fengið á sinn fund Heiðar Ásberg Atlason frá utanríkisráðuneyti og Gústav Arnar og Hörð Helgason frá Póst- og fjarskiptastofnun.

Með tillögunni er leitað heimildar Alþingis til að staðfesta breytingar á samningi um Alþjóðastofnun um notkun gervitungla í siglingum (INMARSAT) sem samþykktar voru á þingi aðildarríkja hans í London í apríl 1998 en þær lúta að breytingum á rekstrarformi.

Gervitungl INMARSAT veita fjarskiptaþjónustu víðs vegar um heim, þ.m.t. talsíma-, telex- og gagnaflutningaþjónustu. Starfsemi INMARSAT hefur í auknum mæli færst yfir í að annast fjarskipti við flugvélar og farartæki á landi auk þess að hafa samband við skip. Fjarskiptamöguleikar INMARSAT-gervitunglanna gegna mikilvægu hlutverki í alheims- neyðar- og öryggiskerfi sem Alþjóðasiglingamálastofnunin hefur komið á fót.

Með breytingum á rekstrarformi INMARSAT er stofnað nýtt fyrirtæki, Inmarsat Ltd., sem mun gefa út til stofnunarinnar sérstakt hlutabréf sem veitir henni neitunarvald gegn ákveðnum tegundum breytinga á samþykktum fyrirtækisins. Við stofnun hins nýja félags fá undirritunaraðilar upphaflegs rekstrarsamnings INMARSAT hlutabréf í fyrirtækinu sem samsvarar fyrri eignarhlut þeirra í stofnuninni. Með hliðsjón af þeirri þörf sem talin er vera fyrir sameiginlegt eftirlit ríkisstjórna verður aðaltilgangur stofnunarinnar að tryggja að fyrirtækið Inmarsat Ltd. uppfylli skyldur sem á því munu hvíla um að veita þjónustu í sambandi við alheims-neyðar- og öryggiskerfi fyrir siglingar og að fyrirtækið fari að ákveðnum grunnreglum. Utanríkisráðherra fer með hagsmuni og umboð íslenskra stjórnvalda innan INMARSAT-stofnunarinnar í samræmi við skuldbindingar sem Ísland hefur tekist á hendur.

Meiri hlutinn leggur til að tillagan verði samþykkt.

Árni R. Árnason var fjarverandi við afgreiðslu málsins.

Alþingi, 8. maí 2001.

Tómas Ingi Olrich,

form., frsm.

Magnús Stefánsson.

Lára Margrét Ragnarsdóttir.

Einar K. Guðfinnsson.

Jónína Bjartmarz.

Rannveig Guðmundsdóttir,

með fyrirvara.

Jóhann Ársælsson,

með fyrirvara.